Węgorzewo
<s>Węgorzewo (njemački: Angerburg) je grad od 11,280 stanovnika na sjeveroistoku Poljske u Varminsko-mazurskom vojvodstvu.</s>

<s>Geografske karakteristike</s>

<s>Węgorzewo leži u Regiji Mazurska jezera na rijeci Angrapi (i njenim kanalima), koja izvire svega 2 km dalje iz Jezera Mamry.</s>

<s>Historija</s>

<s>Historija grada počela je 1335., kad je Teutonski viteški red sagradio zamak, uz koji je 1335. osnovano trgovište Angerburg (poljski: Węgobork).</s><s>Angerburg je dobio gradska prava 1571.</s>

<s>Sve do 1466. pripadao je Kraljevini Poljskoj, tad je na osnovu mirovnog ugovora pripao Teutonskom viteškom redu.</s>

<s>Od 1525. je dio Pruskog vojvodstva i dijeli sa njim svoju političku sudbinu sve do 1945.</s><s>Angerburg su 1656. razorili Tatari, tadašnji saveznici litvanskog hetmana Wincenty Gosiewskog.</s>

<s>Od 17. do 18. vijek. trajao je period intenzivne poljske kolonizacije, koji je zaustavljen germanizacijom 
Kraljevine Pruske.</s><s>Krajem 19. početkom 20. vijeka grad se počeo je industrijski razvijati, nakon izradnje željezničke pruge i boljih cesta.</s>

<s>Još od 1821. pa sve do 1975. bio je lokalni administrativni centar, nakon pauze od 26 godina ta funkcija mu je vraćena 2001.</s><s>Na plebiscitu održanom nakon Prvog svjetskog rata - 1920., većina stanovnika je glasala za ostanak u Njemačkoj.</s>

<s>Pri samom kraju Drugog svjetskog rata - 1945., Angerburg je bio žilava točka otpora Wehrmachta, tako da je oko 80% grada razoreno artiljerijskom vatrom Crvene armije.</s>

<s>Nakon što je Treći Reich 1945. izgubio rat, odlukam konferencije u Potsdamu, Węgorzewo se kao i cijela Istočna Pruska našao unutar granica Poljske.</s>

<s>Privreda 
Današnje Węgorzewo je grad prehrambene, drvne i tekstilne industrije.</s><s>Pored tog on je ituristički resort za sportove na vodi i obilazak Mazurskih jezera.</s>

<s>Luka u Węgorzewu je obavezna stanica brodova na kružnim turama po jezerima.</s>

<s>Znamenitosti 
Najveća znamenitost grada je teutonski zamak s kraja 14. vijeka (restauriran tokom 18 i 19. vijeka) i evangelička crkva s početka 17. dovršena početkom 18. vijeka.</s>

<s>Pobratimski gradovi 
Węgorzewo ima ugovore o partnerstvu sa slijedećim gradovima;
  Rotenburg, Njemačka
  Leffrinckoucke, Francuska
  Javorov Ukrajina
  Černjahovsk Rusija
  Nemenčinė, Litvanija</s>

<s>Izvori</s>

<s>Vanjske veze</s>

<s>Węgorzewo (službene stranice)</s>

<s>Gradovi u Poljskoj
Varminsko-mazursko vojvodstvo</s>

